IZVEDBENA UREDBA KOMISIJE (EU) 2017/1153

z dne 2. junija 2017

o opredelitvi metodologije za določitev korelacijskih parametrov, potrebnih za odraz spremembe v regulativnem preskusnem postopku, in spremembi Uredbe (EU) št. 1014/2010

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 443/2009 Evropskega parlamenta in Sveta z dne 23. aprila 2009 o določitvi standardov emisijskih vrednosti za nove osebne avtomobile kot del celostnega pristopa Skupnosti za zmanjšanje emisij CO2 iz lahkih tovornih vozil (1) ter zlasti prvega pododstavka člena 8(9) in prvega pododstavka člena 13(7) Uredbe,

ob upoštevanju naslednjega:

(1) Nov regulativni preskusni postopek za merjenje emisij CO2 in porabe goriva pri lahkih vozilih, tj. globalno usklajeni preskusni postopek za lahka vozila (v nadaljnjem besedilu: WLTP), določen v Uredbi Komisije (EU) 2017/1151 (2), bo z učinkom od 1. septembra 2017 nadomestil novi evropski vozni cikel (v nadaljnjem besedilu: NEDC), ki se trenutno uporablja v skladu z Uredbo Komisije (ES) št. 692/2008 (3). Z WLTP naj bi se določile vrednosti emisij CO2 in porabe goriva, ki bodo bolj reprezentativne za dejanske vozne razmere.

(2) Da bi se upoštevala razlika v ravneh emisij CO2, izmerjenih v skladu z obstoječim postopkom NEDC oziroma novim postopkom WLTP, bi bilo treba zagotoviti metodologijo za korelacijo navedenih vrednosti, da se bo lahko ugotovila skladnost proizvajalcev s cilji specifičnih emisij CO2 v skladu z Uredbo (ES) št. 443/2009.

(3) WLTP naj bi se uvedel postopoma, pri čemer se bo najprej od 1. septembra 2017 uporabljal za nove tipe vozil, od 1. septembra 2018 pa za vsa vozila. Od 1. septembra 2019, ko bodo opuščena tudi vozila iz zaključka serije, bodo vsa nova vozila, dana na trg Unije, preskušena v skladu z WLTP. Primerno je, da se v tem obdobju še naprej preverja skladnost s cilji specifičnih emisij z uporabo vrednosti emisij CO2 na podlagi NEDC.

(4) Vendar je zaželeno, da se omeji breme preskušanja za proizvajalce in homologacijske organe, zato bi bilo treba zagotoviti možnost, da se referenčne vrednosti emisij CO2 določijo na podlagi NEDC, in sicer s simulacijami. Za ta namen je bilo razvito posebno simulacijsko orodje za vozila (orodje za korelacijo). Za vhodne podatke za orodje za korelacijo ne bi smeli biti potrebni dodatni preskusi, temveč bi se morali vhodni podatki izpeljati iz homologacijskih preskusov WLTP.

(5) Strogost zahtev za zmanjšanje emisij CO2 po prehodu na WLTP mora v skladu z drugim pododstavkom člena 13(7) Uredbe (ES) št. 443/2009 za proizvajalce in vozila z različno uporabnostjo ostati primerljiva s strogostjo, določeno v Uredbi (ES) št. 443/2009, s sklicem na ravni emisij CO2, določene v skladu s postopkom NEDC. Pri postopku korelacije bi bilo zato treba upoštevati tiste preskusne pogoje NEDC, ki so izrecno potrebni za podelitev homologacije.

(6) Za nekatere napredne tehnologije vozil ali posebne konfiguracije tehnologij orodje za korelacijo morda ne bo moglo dovolj točno izračunati vrednosti CO2 NEDC. V takih primerih bi bilo treba proizvajalcu omogočiti, da namesto tega opravi fizični preskus na vozilu. Za zagotovitev enakih konkurenčnih pogojev bi se morali za navedene preskuse uporabljati enaki preskusni pogoji NEDC, kot so bili opredeljeni za orodje za korelacijo.

(7) V Uredbi (ES) št. 443/2009 je določenih več načinov za lažje doseganje ciljev specifičnih emisij. Za zagotovitev primerljive strogosti so potrebne nekatere prilagoditve izračuna olajšav iz člena 5a Uredbe (ES) št. 443/2009 in prihrankov zaradi ekoloških inovacij iz člena 12 navedene uredbe. Vendar se okvirni pogoji za navedene načine ne štejejo za neposredno odvisne od veljavnega preskusnega postopka, zato bi se morali ohraniti brez prilagoditev, vključno z zgornjimi mejami, določenimi za olajšave in prihranke zaradi ekoloških inovacij.

(8) Pomembno je zagotoviti, da se postopkovne tolerance in rezultati orodja za korelacijo uporabljajo v skladu z namenom in ne za umetno zniževanje vrednosti emisij CO2 za zagotavljanje skladnosti s ciljem. Zato bi bilo treba opraviti omejeno število naključnih fizičnih preskusov, s katerimi bi se preverilo, ali so vhodni podatki in referenčne vrednosti NEDC, ki temeljijo na rezultatih orodja za korelacijo, pravilno določeni. Če se z naključnim preskusom ugotovi, da je proizvajalec za homologacijo navedel vrednost emisij CO2 NEDC, ki je nižja od dovoljene tolerance pri rezultatu merjenja, ali če so bili zagotovljeni nepravilni vhodni podatki, bi bilo treba Komisiji omogočiti, da določi in uporabi korekcijski faktor za zvišanje povprečnih specifičnih emisij proizvajalca. To bi moralo tudi odvračati od kakršnih koli zlorab ali prevelikega izkoriščanja tolerance pri meritvah.

(9) Spremljanje vrednosti emisij CO2 je določeno v Uredbi Komisije (EU) št. 1014/2010 (4) in tudi te določbe je treba prilagoditi novemu preskusnemu postopku. Pri WLTP se bo vrednost specifičnih emisij CO2 izračunala in zabeležila v potrdilu o skladnosti vsakega posameznega vozila. Za učinkovito spremljanje in preverjanje navedenih vrednosti je treba kot osnovo za spremljanje uporabiti identifikacijske številke vozil.

(10) Ker so potrebne obsežne prilagoditve sistema registracije vozil in sistema za spremljanje emisij CO2, je primerno, da se državam članicam omogoči postopna uvedba novih parametrov spremljanja v letu 2017 in da se popolna nova podatkovna zbirka zahteva šele od leta 2018. Podatki za leto 2017, ki jih je treba sporočiti, bi morali vključevati vsaj podatke, potrebne za zagotavljanje skladnosti s cilji in preprečevanje zlorab postopka korelacije.

(11) Ukrepi iz te uredbe so v skladu z mnenjem Odbora za podnebne spremembe –

SPREJELA NASLEDNJO UREDBO:

Člen 1 Predmet urejanja Ta uredba določa: (a) metodologijo za korelacijo emisij CO2, izmerjenih v skladu s Prilogo XXI k Uredbi (EU) 2017/1151, z emisijami CO2, določenimi v skladu s Prilogo XII k Uredbi (ES) št. 692/2008; (b) postopek za uporabo metodologije iz točke (a) za določitev povprečnih specifičnih emisij CO2 vsakega proizvajalca; (c) spremembe Uredbe (EU) št. 1014/2010, potrebne za prilagoditev spremljanja podatkov o emisijah CO2 za odraz spremembe v vrednostih emisij.

Člen 2 Opredelitev pojmov V tej uredbi se uporabljajo naslednje opredelitve pojmov: (1) „vrednosti CO2 NEDC“ pomenijo emisije CO2, določene v skladu s Prilogo I in navedene v potrdilu o skladnosti; (2) „izmerjene vrednosti CO2 NEDC“ pomenijo emisije CO2 (po fazah in skupne), določene v skladu s Prilogo XII k Uredbi (ES) št. 692/2008 s fizičnimi preskusi na vozilih; (3) „vrednosti CO2 WLTP“ pomenijo (skupne) emisije CO2, določene v skladu s preskusnim postopkom iz Priloge XXI k Uredbi (EU) 2017/1151; (4) „družina interpolacij WLTP“ pomeni družino interpolacij, kot je določena v skladu s točko 5.6 Priloge XXI k Uredbi (EU) 2017/1151; (5) „orodje za korelacijo“ pomeni simulacijski model iz točke 2 Priloge I.

Člen 3 Določitev povprečnih specifičnih emisij CO2 za zagotavljanje skladnosti s cilji v obdobju 2017–2020 1. Za koledarska leta od leta 2017 do vključno z letom 2020 se povprečne specifične emisije proizvajalca določijo z uporabo naslednjih (skupnih) vrednosti masnih emisij CO2: (a) za tip osebnih avtomobilov M1, homologiranih v skladu s Prilogo XXI k Uredbi (EU) 2017/1151, z uporabo vrednosti CO2 NEDC; (b) za obstoječe tipe osebnih avtomobilov M1, ki so bila homologirana v skladu s Prilogo XII k Uredbi (ES) št. 692/2008, z uporabo izmerjenih vrednosti CO2 NEDC za koledarsko leto 2017 do 31. avgusta 2018 in vrednosti CO2 NEDC od 1. septembra 2018 do 31. decembra 2020; (c) za vozila iz zaključka serije iz člena 27 Direktive 2007/46/ES Evropskega parlamenta in Sveta (5) z uporabo izmerjenih vrednosti CO2 NEDC. 2. Proizvajalci, odgovorni za več kot 1 000, a manj kot 10 000 novih osebnih avtomobilov, registriranih v Uniji v vsakem od koledarskih let od leta 2017 do vključno z letom 2020, lahko uporabijo bodisi vrednosti CO2 NEDC bodisi izmerjene vrednosti CO2 NEDC.

Člen 4 Določitev povprečnih specifičnih emisij na podlagi vrednosti CO2 WLTP 1. Emisije CO2 WLTP (skupne ali, kjer je to ustrezno, utežene skupne), določene v razdelku 49.4 potrdila o skladnosti, se od 1. januarja 2018 spremljajo za vsa nova registrirana vozila. 2. Za vsakega proizvajalca se od 1. januarja 2018 določijo povprečne specifične emisije na podlagi vrednosti CO2 WLTP. Z učinkom od 1. januarja 2021 se navedene povprečne specifične emisije uporabljajo za ugotavljanje skladnosti proizvajalca s ciljem specifičnih emisij.

Člen 5 Uporaba člena 5a Uredbe (ES) št. 443/2009 – olajšave Če izmerjena vrednost CO2 NEDC novega osebnega avtomobila znaša manj kot 50 g CO2/km, proizvajalec za namen uporabe člena 5a Uredbe (ES) št. 443/2009 navedeno vrednost zabeleži v potrdilu o skladnosti zadevnih vozil do 31. decembra 2022. Z učinkom od 1. januarja 2021 se (a) specifične emisije zadevnih vozil izračunajo v skladu s členom 5a navedene uredbe z uporabo vrednosti CO2 WLTP zadevnih vozil; (b) zgornja meja 7,5 g CO2/km iz člena 5a navedene uredbe upošteva, kot je navedeno v nadaljevanju: pri čemer je: Capn,r delež preostale zgornje meje pri NEDC leta 2020; SCn2020 prihranki zaradi olajšav pri NEDC leta 2020; SCw2020 prihranki zaradi olajšav pri WLTP leta 2020; Capw preostala zgornja meja prihrankov zaradi olajšav, ki se upošteva pri izračunu povprečnih specifičnih emisij v letih 2021 in 2022.

Člen 6 Uporaba člena 12 Uredbe (ES) št. 443/2009 – ekološke inovacije 1. Z učinkom od 1. januarja 2021 se pri izračunu povprečnih specifičnih emisij proizvajalca upoštevajo le prihranki CO2 zaradi ekoloških inovacij v smislu člena 12 Uredbe (ES) št. 443/2009, ki niso zajete v preskusni postopek iz Priloge XXI k Uredbi (EU) 2017/1151 2. Skupni prihranki CO2 proizvajalca zaradi ekoloških inovacij v naslednjih koledarskih letih se prilagodijo po naslednjem postopku: (a) v letu 2021,: (b) v letu 2022,: (c) v letu 2023,: pri čemer so: prihranki zaradi ekoloških inovacij v zadevnem letu, ki se upoštevajo pri izračunu povprečnih specifičnih emisij; prihranki zaradi ekoloških inovacij v zadevnem letu, določeni v skladu z WLTP in zabeleženi v potrdilu o skladnosti. Od koledarskega leta 2024 se prihranki zaradi ekoloških inovacij upoštevajo pri izračunu povprečnih specifičnih emisij brez prilagoditve.

Člen 7 Določitev in popravki vrednosti CO2 NEDC za izračun povprečnih specifičnih emisij 1. Od koledarskega leta 2017 do vključno z letom 2020 se povprečne specifične emisije CO2 proizvajalca izračunajo z uporabo vrednosti CO2 NEDC, ki so določene v skladu s postopkom iz oddelka 4 Priloge I, razen če se ne uporablja odstavek 1(b) ali (c) ali odstavek 2 člena 3. 2. Če za družino interpolacij WLTP faktor odstopanja De, določen v skladu s točko 3.2.8 Priloge I, presega vrednost 0,04 ali če je faktor preverjanja „1“, kot je določeno v navedeni točki, se povprečne specifične emisije CO2 NEDC proizvajalca, odgovornega za navedeno družino interpolacij, pomnožijo z naslednjim korekcijskim faktorjem: pri čemer je: Dei vrednost, določena v skladu s točko 3.2.8 Priloge I; ri število letnih registracij vozil, ki spadajo v zadevno družino interpolacij WLTP i; δз,i 0, če Dei manjka, v drugih primerih pa 1; N število družin interpolacij WLTP, za katere je odgovoren proizvajalec.

Člen 8 Spremembe Uredbe (EU) št. 1014/2010 Uredba (EU) št. 1014/2010 se spremeni: (1) člen 5 se spremeni: (a) točka (b) se nadomesti z naslednjim: „(b) za vsako vozilo faktor odstopanja (De) in faktor preverjanja, določena v skladu s točko 3.2.8 Priloge I k Izvedbeni uredbi Komisije (EU) 2017/1153 (*1). (*1) Izvedbena uredba Komisije (EU) 2017/1153 z dne 2. junija 2017 o opredelitvi metodologije za določitev korelacijskih parametrov, potrebnih za odraz sprememb v regulativnem preskusnem postopku, in spremembi Uredbe (EU) št. 1014/2010 (UL L 175, 7.7.2017, str. 679).“;" (b) vstavi se naslednji tretji odstavek: „Brez poseganja v podrobne podatkovne parametre iz Priloge II k Uredbi (ES) št. 443/2009 država članica v zvezi s podatki, ki jih spremlja do 31. decembra 2017, poleg že zahtevanih parametrov sporoči le faktor odstopanja ‚De‘ in faktor preverjanja. Od 1. januarja 2018 se spremljajo in sporočajo vsi podrobni podatki o spremljanju iz Priloge II.“; (2) člen 6 se črta; (3) vstavi se naslednji člen 9a: „Člen 9a Priprava začasne podatkovne zbirke 1. Začasna podatkovna zbirka, o kateri je proizvajalec obveščen v skladu z drugim pododstavkom člena 8(4) Uredbe (ES) št. 443/2009, vključuje evidence, ki se lahko na podlagi imena proizvajalca in od 1. januarja 2018 identifikacijske številke vozila pripišejo zadevnemu proizvajalcu. Centralni register podatkov iz prvega pododstavka člena 8(4) Uredbe (ES) št. 443/2009 ne vključuje podatkov o identifikacijskih številkah vozil. 2. Obdelava identifikacijskih številk vozil ne vključuje obdelave osebnih podatkov, ki bi bili lahko povezani z navedenimi številkami, ali katerih koli podatkov, ki bi omogočili povezavo identifikacijskih številk vozil z osebnimi podatki.“; (4) Priloga I se nadomesti z besedilom iz Priloge II k tej uredbi.

Člen 9 Začetek veljavnosti Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 2. junija 2017 Za Komisijo Predsednik Jean-Claude JUNCKER

(1) UL L 140, 5.6.2009, str. 1.

(2) Uredba Komisije (EU) 2017/1151 z dne 1. junija 2017 o dopolnitvi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, o spremembi Direktive 2007/46/ES Evropskega parlamenta in Sveta, Uredbe Komisije (ES) št. 692/2008 in Uredbe Komisije (EU) št. 1230/2012 ter o razveljavitvi Uredbe (ES) št. 692/2008 (glej stran … tega Uradnega lista).

(3) Uredba Komisije (ES) št. 692/2008 z dne 18. julija 2008 o izvajanju in spremembi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (UL L 199, 28.7.2008, str. 1).

(4) Uredba Komisije (EU) št. 1014/2010 z dne 10. novembra 2010 o spremljanju in nadzorovanju ter posredovanju podatkov o registraciji novih osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 293, 11.11.2010, str. 15).

(5) Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (UL L 263, 9.10.2007, str. 1).